CELEX: 62009TA0146(01)
Language: el
Date: 2016-07-14 00:00:00
Title: Υπόθεση T-146/09 RENV: Απόφαση του Γενικού Δικαστηρίου της 14ης Ιουλίου 2016 — Parker Hannifin Manufacturing και Parker-Hannifin κατά Επιτροπής (Ανταγωνισμός — Συμπράξεις — Ευρωπαϊκή αγορά των θαλάσσιων σωλήνων — Συμφωνίες περί καθορισμού των τιμών, κατανομή των αγορών και ανταλλαγές ευαίσθητων εμπορικώς πληροφοριών — Καταλογισμός της συνιστώσας παράβαση συμπεριφοράς — Αρχή της οικονομικής συνέχειας — Αρχή της προσωπικής ευθύνης — Πρόστιμα — Επιβαρυντικές περιστάσεις — Ηγετικός ρόλος — Ανώτατο όριο του 10 % — Πλήρης δικαιοδοσία)

29.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/17
            
         Απόφαση του Γενικού Δικαστηρίου της 14ης Ιουλίου 2016 — Parker Hannifin Manufacturing και Parker-Hannifin κατά Επιτροπής
   (Υπόθεση T-146/09 RENV) (1)
   
   ((Ανταγωνισμός - Συμπράξεις - Ευρωπαϊκή αγορά των θαλάσσιων σωλήνων - Συμφωνίες περί καθορισμού των τιμών, κατανομή των αγορών και ανταλλαγές ευαίσθητων εμπορικώς πληροφοριών - Καταλογισμός της συνιστώσας παράβαση συμπεριφοράς - Αρχή της οικονομικής συνέχειας - Αρχή της προσωπικής ευθύνης - Πρόστιμα - Επιβαρυντικές περιστάσεις - Ηγετικός ρόλος - Ανώτατο όριο του 10 % - Πλήρης δικαιοδοσία))
   (2016/C 314/23)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Parker Hannifin Manufacturing Srl, πρώην Parker ITR Srl (Corsico, Ιταλία), και Parker-Hannifin Corp. (Mayfield Heights, Οχάιο, Ηνωμένες Πολιτείες) (εκπρόσωποι: B. Amory, F. Marchini Camia και É. Barbier de La Serre, δικηγόροι)
   
      Καθής: Ευρωπαϊκή Επιτροπή (εκπρόσωποι: V. Bottka, S. Noë και R. Sauer)
   
      Αντικείμενο
   
   Κυρίως, αίτημα βάσει του άρθρου 263 ΣΛΕΕ για την ακύρωση της αποφάσεως C(2009) 428 τελικό της Επιτροπής, της 28ης Ιανουαρίου 2009, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (Υπόθεση COMP/39406 — Θαλάσσιοι σωλήνες), κατά το μέρος που η απόφαση αυτή αφορά τις προσφεύγουσες, και, επικουρικώς, αίτημα βάσει του άρθρου 263 ΣΛΕΕ για την ακύρωση ή την ουσιαστική μείωση του ποσού του προστίμου που τους επιβλήθηκε με την εν λόγω απόφαση.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το άρθρο 2, πρώτο εδάφιο, στοιχείο ε', της αποφάσεως C(2009) 428 τελικό της Επιτροπής, της 28ης Ιανουαρίου 2009, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (Υπόθεση COMP/39406 — Θαλάσσιοι σωλήνες), καθόσον εφαρμόστηκε προσαύξηση 30 % επί του ποσού του προστίμου που έπρεπε να καταβάλει αλληλεγγύως η Parker-Hannifin Corp., λόγω της επιβαρυντικής περιστάσεως του ηγετικού ρόλου της ITR SpA μεταξύ 11ης Ιουνίου 1999 και 30ής Σεπτεμβρίου 2001 και καθόσον η Ευρωπαϊκή Επιτροπή δεν υπολόγισε, βάσει μόνον του κύκλου εργασιών της Parker ITR Srl, το ανώτατο όριο του 10 % του κύκλου εργασιών που προβλέπει το άρθρο 23, παράγραφος 2, του κανονισμού (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 [ΕΚ] και 82 [ΕΚ], όσον αφορά το μέρος του προστίμου για το οποίο η Parker ITR θεωρήθηκε αποκλειστικώς υπεύθυνη για το προ της 1ης Ιανουαρίου 2002 χρονικό διάστημα.
            
         
               2)
            
            
               Καθορίζει το ποσό του επιβληθέντος στην Parker Hannifin Manufacturing Srl, πρώην Parker ITR, προστίμου σε 19 945 728 ευρώ, από το δε ποσό αυτό η Parker-Hannifin είναι αλληλεγγύως υπεύθυνη για 6 400 000 ευρώ.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Οι Parker Hannifin Manufacturing, Parker-Hannifin και η Ευρωπαϊκή Επιτροπή φέρουν τα δικαστικά έξοδά τους.
            
         
      (1)  ΕΕ C 141 της 20.6.2009.